b'\n_START_ARTICLE_\nKV5\n_START_PARAGRAPH_\nRamses IIs s\xc3\xb8nners mausoleum er en grav, som ganske enkelt ben\xc3\xa6vnes KV 5, ligger i yderkanten af Kongernes Dal ved Nilens vestlige bred overfor fortidens Theben (nutidens Luxor) i Egypten. Det er n\xc3\xa6sten lige overfor den grav, der tilh\xc3\xb8rer Ramses II (KV7).\n_START_SECTION_\n\xc3\x86ldre unders\xc3\xb8gelser\n_START_PARAGRAPH_\nGraven er indtegnet p\xc3\xa5 flere af de tidlige kort over dalen, og den f\xc3\xb8rste, der har udforsket den i nyere tid, syntes at v\xc3\xa6re James Burton (1788-1862), der arbejdede der i 1825. Efter store vanskeligheder lykkedes det Burton at lokalisere en enorm hal med 16 s\xc3\xb8jler og en r\xc3\xa6kke tilh\xc3\xb8rende mindre kamre. Den sidste, man har kendskab til, som tr\xc3\xa6ngte ind f\xc3\xb8r 1987, var Howard Carter i begyndelsen af 1900-tallet. Kort tid derefter blev indgangen begravet med brokker, og der blev lagt en kloakledning oven p\xc3\xa5 den \xe2\x80\x93 en l\xc3\xa6kage fra denne, har p\xc3\xa5f\xc3\xb8rt graven og indholdet betydeligt skader.\n_START_SECTION_\nUnders\xc3\xb8gelser i slutningen af 1900-tallet\n_START_PARAGRAPH_\nKortl\xc3\xa6gnings-projektet over Theben blev igangsat i 1970\'erne, f\xc3\xb8rst med hovedkvarter p\xc3\xa5 University of California, Berkeley, og senere p\xc3\xa5 det amerikanske universitet i Cairo under ledelse af Kent Weeks. Form\xc3\xa5let var at udarbejde detaljerede kort over d\xc3\xb8debyen (nekropolen) ved Theben med alle detaljer b\xc3\xa5de over og under jordoverfladen. Man gen\xc3\xa5bnede gravkamre, for at f\xc3\xa5 dem med p\xc3\xa5 kortet, og da KV 5s pr\xc3\xa6cise beliggenhed p\xc3\xa5 dette tidspunkt var g\xc3\xa5et i glemmebogen, begyndte man at grave efter den i 1987. Da graven blev fundet der, hvor man havde forventet, p\xc3\xa5begyndtes udgravningen. _NEWLINE_Man fandt straks scenerier med to af Ramses IIs \xc3\xa6ldre s\xc3\xb8nner, Amenhirkopshef og Ramses, i de yderste to kamre, p\xc3\xa5 dette tidspunkt troede man, at den skitse, som Burton havde tegnet i 1825, viste hele gravens grundplan. Man fandt imidlertid i 1995 et langt galleri, der f\xc3\xb8rte ud fra den bageste ende af hallen med de 16 s\xc3\xb8jler og videre ned til en tv\xc3\xa6rkorridor med sm\xc3\xa5 kamre p\xc3\xa5 begge sider og udsmykket med relieffer. Senere fandt man endnu to gange med gravkamre langs siderne, der f\xc3\xb8rte ud fra den anden ende af hallen med de 16 s\xc3\xb8jler. Det samlede antal fundne gravkamre i komplekset var nu net op p\xc3\xa5 mindst 150. Denne form for gravkompleks er uden sidestykke i kongernes dal \xe2\x80\x93 ja, noget andet sted \xe2\x80\x93 med den imponerende centrale hal og med udl\xc3\xb8bere i alle retninger. Den mest s\xc3\xa6rpr\xc3\xa6gede detalje er de to gallerier, der f\xc3\xb8rer tilbage under dalen, og hvis fulde l\xc3\xa6ngde endnu ikke er unders\xc3\xb8gt af ark\xc3\xa6ologerne. tilsyneladende har gallerierne retning imod Ramses IIs egen grav, KV 7 \xe2\x80\x93 som er under udgravning af et fransk hold, diagonalt modsat KV 5 p\xc3\xa5 den anden side af dalstien, og det kan ikke udelukkes, at de to gravkomplekser har en eller anden underjordisk forbindelse, hvilket man f\xc3\xb8rst f\xc3\xa5r rede p\xc3\xa5, n\xc3\xa5r begge grave er helt udgravet. Tilsyneladende har den yderste del af KV 5 oprindelig v\xc3\xa6ret en grav fra 18. dynasti, som er blevet overtaget og betydeligt udvidet i Ramses IIs regeringstid \xe2\x80\x93 en graffiti nede i graven siger, at " i \xc3\xa5r 19 skete der en genoptagelse af arbejdet". Sk\xc3\xb8nt man fra brudstykker af udsmykning og genstande har fastsl\xc3\xa5et, at den skulle v\xc3\xa6re gravplads for Ramses IIs s\xc3\xb8nner, er funktionen af specifikke dele af graven stadig uafklaret. _NEWLINE_Det store rum_NEWLINE_ til venstre for hallen med de 16 s\xc3\xb8jler synes at have tjent som gravkammer, formentlig udstyret med to s\xc3\xb8jler\xc3\xa6kker og med nicher til magiske, beskyttende brikker p\xc3\xa5 v\xc3\xa6ggene. Et siderum indeholdt et betydeligt antal keramik-beholdere til offer-gaver i form af mad og drikke, men resterne a deres indhold. Det er kun f\xc3\xa5 af de andre rum, hvor der er tydelige beviser p\xc3\xa5, at de har v\xc3\xa6ret anvendt til gravl\xc3\xa6gninger, sk\xc3\xb8nt en rende i gravens andet kammer indeholdt et lig, der m\xc3\xa5ske hat v\xc3\xa6ret en oprindelig begravelse. Det er sv\xc3\xa6rt at tyde meningen med de mere end 70 sm\xc3\xa5 kamre, der flankerer de lange gallerier. De er tilsyneladende for sm\xc3\xa5 til ar rumme en kistebegravelse, og de er uden tegn p\xc3\xa5 andre form\xc3\xa5l. Disse g\xc3\xa5der forst\xc3\xa6rkes af, at der blot er fundet f\xc3\xa5 genstande med navne p\xc3\xa5 prinserne. Kun navnene p\xc3\xa5 Amenhirkopshef og Ramses kan med sikkerhed ses p\xc3\xa5 gravens v\xc3\xa6gge, sk\xc3\xb8nt der er fundet forskellige afbildninger af andre prinser i graven, men deres navne er g\xc3\xa5et tabt. Man har fundet brudstykker af kanopekrukker tilh\xc3\xb8rende Amenhirkopshef, Meryatum, Sety og Meryamun, hvilket bekr\xc3\xa6fter, at de var begravet i KV 5. Men det er klart, at graven er alt for stor til blot at rumme disse 5 m\xc3\xa6nd. Der er naturligvis mulighed for, at man kan finde flere genstande med inskriptioner, n\xc3\xa5r man kommer frem til gravens nederste dele, hvortil de kunne v\xc3\xa6re f\xc3\xb8rt af den oversv\xc3\xb8mmelse, der ogs\xc3\xa5 er \xc3\xa5rsag til de fleste af de brokker, man st\xc3\xb8der p\xc3\xa5 i graven. Kun nye udgravninger kan afsl\xc3\xb8re flere af KV 5s hemmeligheder.'